
	ХАРХАН ҮСТ ФАТМАГИЙН ҮХЭЛ

	“УЛСЫН ХЭВЛЭЛИЙН ГАЗАР” Улаанбаатар хотноо 1987 онд эрхлэн хэвлүүлсэн “БАН НУТГИЙН МАРТА (арабын өгүүллэгүүд)” номоос

	Цогт охин тэнгэр сангийн захиалгаар Цагаан бамбарууш хэвлэлийн газарт 2026 онд цахим хэлбэрт хөрвүүлэв.

⁂

	Уг номыг “Болор дуран” шалгуураар шүүсэн болно. 
Программтай танилцах бол сурталчилгаа дээр товшиж холбоос руу орно уу.

ХАРХАН ҮСТ ФАТМАГИЙН ҮХЭЛ

	(Орчуулсан Н. Ханой)

	 

	Сүмд цугларсан мөргөлчин олонд санваартан сургаалаа айлдах үед үдийн наран хэдийн Саади хорооллын чанх оройд хөөрсөн байлаа. Хүн төрөлхтөн, хүүхэд багачууд, загас шувуу, үүл, муур цөмийг тэнгэр бүтээжээ. Зовлонт боолчууд тэднийгээ хорвоогийн тоосоор бүтээсэн билээ хэмээн номлоно. Эрчүүл ч зөвшөөрөн толгой дохицгоох бөгөөд тэдний царай яг л Тэнгэр өөрсдийг нь бүтээсэн шороотой адил, борооны нэг ч дусал чийглээгүй ангасан хөрстэй адил, барьсан байшингийнх нь чулуужсан шавартай адил, үхэх цагт нь булах оршуулгын газрын дагтаршсан хөрстэй адил өнгөтэй ажээ.

	Үдийн мөргөл дуусаж, мөргөлчид сүмээс гарч явлаа. Тэдний нүүрэнд шаналантай гуниг, номхон хүлцэнгүй байдалтай хосолжээ. Нэлээд хэсэг нь Саади хорооллын гуанзанд орж суугаад хэдхэн хоногийн өмнө Мунзир Салим цагдаагийн газар очиж, толгойгоо бардам өргөн байж, дүү охиноо алсан гэдгээ мэдэгдсэн тухай хүүрнэн ярина. Саадийн хороололд гутамшгийг зөвхөн цусаар л угаадаг хойно доо.

	Ширхэг ч одны гэгээ тусаагүй нуурын гадаргуу мэт долгилсон, анхилуун сайхан өтгөн хар үс нь үзэсгэлэнт Фатмаг гайхалтай чимдэг бөгөөд мод бүхний хүсэл мөрөөдөл болсон цоморлогоо дэлгэсэн гоо цэцэг шиг Фатма ийнхүү амь үрэгджээ.

	Өвөө нь Фатмаг бүр жаахан охин байхад үсийг нь самнах дуртай байсан билээ. Түүний зүйрлэшгүй сайхан гэзгийг нь бахдан энхрийлж, самнах бүрдээ «Энэ чинь эрдэнэс, тэр чигээрээ жинхэнэ эрдэнэс юм шүү дээ...» гэж өхөөрдөн шивгэнэдэг байжээ.

	Нэгэн удаа тавиуртай кофе барьсан Фатма зууч нарын байсан өрөөнд зүрх алдан ичингүйрсээр орсон тэр өдрөөс хойш төдий л удалгүй, хэдхэн долоо хоногийн дараа түүнийг ядах нь ээ жуумалзахыг ч мэддэггүй Мустафа гэгчийнд хөгжилтэй шуугилдсан хэсэг хүүхнүүд хүргэж өгчээ. Цаадах нь Фатмад, түүний сайхан үсэнд нь ч хайртай байжээ. Гэвч Мустафа асгаран цутгах бороонд гүйсээр хэр нь ганц ч дусал өөр дээр нь унахгүй байна гэсэн ганц л зүүдийг шөнө болгон зүүдлээд байдаг байв.

	Мустафа нэгэн удаа Фатмад,

	— Би бол эр хүн, харин чи эм хүн. Эмэгтэйчүүд бол эрчүүлийн төлөө бүтээгдсэн учраас үг дуугүй захирагдах ёстой гэхэд нь Фатма:

	— Чи юу л хүснэ, би бүгдийг биелүүлж, чамд захирагдана гэж хариулав.

	Мустафа гэнэт дүрсхийж,

	— Дуугаа тат! Наана чинь би юм ярьж байна гээд хацрыг нь алгадаж орхив.

	Фатма уйлжээ. Гэсэн ч хөгжилтэй бяцхан бялзуухай удалгүй гомдлоо мартчихсан, хацраа даган урсах нулимсаа арчаад инээж эхэлдэг байжээ. Харин Мустафа нүдээ анина, тэгэхэд Фатма «Би чамд хайртай, хэрэв чи намайг хаячихвал би үхнэ» гэж хүлцэнгүй хэлж байгаа мэт санагдана. Гэтэл Фатма түүнд нэг ч удаа ийм үг хэлсэнгүй.

	Нэгэн удаа Мустафа хорооллын гуанзанд хөлөө зөөж ядан орж ирээд Фатмын ах Мунзир Салимд,

	— Чи эр улсын дунд эр хүн шиг сууя гэвэл манайхаас очоод дүүгээ буцааж ав гэж хэлсэн байна.

	Мунзир Салим хамт суусан эрчүүдээсээ ичихдээ газар шагайн хөмхийгөө чанга гэгч зууснаа гэнэт ухасхийн босож хорооллын гудамжаар хар хурдаараа гүйн оджээ.

	Хутга далайсаар айсуй ахыгаа харсан Фатма гэрээсээ үсрэн гарав. Үс нь задран унжсан, толгой нүцгэн Фатма Саадийн хорооллын гудамжаар тусламж эрэн хашхирсаар гүйнэ. Гэвч хутга гүйцэн ирж, хоолойг нь нэвт сүлбэхэд тэнд байсан эрэгтэй, эмэгтэй, хүүхэд багачууд цөм баргар царайлан үг дуугүй ширтэж байлаа. Хархан үст Фатма ийнхүү үхжээ.

	Үгүй ээ, Фатма үхээгүй, өнөөдөр ч гэсэн Саадийн хорооллын бөглүү гудамжаар гүйсээр, хаалга бүрийг балбан тусламж эрсээр байна... Гэвч бүх хаалга ян тан түгжээтэй, нөгөө хутга дахин дахин бүлээн цусанд бялдсаар ажээ.

	Уг номыг “Болор дуран” шалгуураар шүүсэн болно. 
Программтай танилцах бол сурталчилгаа дээр товшиж холбоос руу орно уу.

	ӨГЛӨГИЙН ЭЗНИЙ СОНОРТ

	Манай номын санд байгаа бүх номыг та хүссэн үедээ ҮНЭ ТӨЛБӨРгүй авч уншиж болно.
Аливаа ажлыг хийхэд зардал гардаг шиг уг номын санг бүтээхэд багагүй зардал гарч байгаа.
Та улам олон ном ингэж унших хүсэлтэй бол бидний ажлыг дэмжин манай номын санд НОМоор болон МӨНГӨөр хандив өргөж болно.

	Таны хандивласан мөнгө:

	- хэвлэгдсэн номыг цахим хэлбэрт оруулах,

	- цахимд оруулсан номыг ариутган шүүх,

	- цахим технологийн тоног төхөөрөмж авах,

	- цахим номын санг өргөжүүлэх,

	- цахим номын сангийн чиглэлээр судалгаа хийж, сурч байгаа оюутан судлаачийг дэмжихэд зарцуулагдана.

	Хандив өргөх данс 

	"Хаан банк"

	5027 8982 35 (төгрөг) ЦОГТ ОХИН ТЭНГЭР САН

	5027 9685 00 (доллар) Tsogt okhin Tenger san

	Qpay-гээр бол (линк)

	 


1987 онд эрхлэн хэвлүүлсэн “БАН НУТГИЙН МАРТА (арабын өгүүллэгүүд) номын ОРШИЛ

	Дэлхийд 80 гаруй сая араб байдаг бөгөөд тэдгээр нь Өмнөд Ази, Хойд болон Зүүн Хойд Африк, Арабын хойгт голлон амьдардаг ажээ.

	Арабчуудын ихэнх нь Египет, Алжир, Ирак, Ливан, Ливи, Кувейт, Марокко, Саудын арав, Сири, Судан, Сомали, Тунис зэрэг оронд оршин суудаг юм.

	Арабын орнууд нь утга зохиолын түүний дотор аман зохиолын баялаг өв уламжлалтай бөгөөд үлгэр домог, зүйр цэцэн үг, яруу найраг дээр үеэс эхлэн их хөгжин өргөн дэлгэрчээ.

	Харин орчин үеийн утга зохиолд чухал байр эзэлдэг өгүүллэг нэлээд хожуу XIX зууны хоёрдугаар хагаст бий болжээ.

	Арабын өгүүллэгийг араб дахины сонгодог зохиол Европын орнуудын болон оросын зохиолчдын өгүүллэгийн нөлөөгөөр үүсэж хөгжсөн гэж үздэг юм.

	Арабын өгүүллэгийг үүсгэн хөгжүүлэхэд Египетийн зохиолч ах дүү Теймур, Ливаны зохиолч Амин Рейхани, Жубран Халиль Жубран, Михаил Нуайме нарын зэрэг олон мастер их хувь нэмэр оруулжээ.

	Арабын өгүүллэгүүд нь харийн булаан эзлэгчид, нутгийн харгис этгээдүүдийн эсрэг арабын ард түмний хийж байгаа шударга тэмцэл, хүн амын өргөн давхаргыг хамардаг тариачид, ажилчид, зарц нарын амьдралыг тод томруун харуулдаг юм.

	Арабын өгүүллэгүүдийн нэг онцлог нь нийгмийн тэгш бус явдал, олон жилийн уламжлалт хоцрогдсон ёс суртахуун, зан заншил, ялангуяа бүсгүйчүүдийн эрх мэдэлгүй байдал, тэдгээрийн бэрх амьдрал шударга тэмцлийг өргөн дэлгэр үзүүлдэгт оршино.

	Арабын өгүүллэгүүдийг тэмцэл, уянгыг чадамгай хослуулдаг онцлогтой гэж үздэг ажээ.

	Арабын утга зохиолын үндэслэгчийн нэг Жубран Халиль Жубраны зохиол «Бан нутгийн Марта» хэмээх өгүүллэгээр нэрлэсэн энэхүү номд Арабын арван дөрвөн орны сонгодог болон орчин үеийн нэрт 42 зохиолчийн 40 гаруй өгүүллэгийг оруулав.

	 

	Б. Энэбиш



	
“БАН НУТГИЙН МАРТА (арабын өгүүллэгүүд) номын ГАРЧИГ

	 

	АЛЖИР

	Фадил Масуди. МАЛИКА (Орчуулсан Э. Бүрэнхүү)

	Мухаммед Диб. ХҮЛЭЭСЭН НЬ (Орчуулсан Б. Энэбиш)

	Ахмед Аккаш. АРВАН НЭГЭН САРЫН АРВАН НАЙМАН (Орчуулсан Э. Бүрэнхүү)

	Асия Жеббар. ХӨӨГДӨӨГҮЙ (Орчуулсан Ч. Хүлэг)

	 

	БАХРЕЙН

	Мухаммед абд аль-Малик. АМЬ ЗУУЛГА (орчуулсан Б. Энэбиш)

	 

	 

	ЕГИПЕТ

	Мухаммед Теймур. ШҮГЭЛ (Орчуулсан Э. Бүрэнхүү)

	Нагиб Махфуз. НОЙР (Орчуулсан Н. Ханой)

	Махмуд Теймур. САБИХА. (Орчуулсан Б. Энэбиш)

	Иса Убейд. ИХСАН ХАНУМ (Орчуулсан Б. Энэбиш)

	Тауфик аль Хаким. АЛЬ БИЛЬБЕЙСИ ШЕЙХ (Орчуулсан Н. Банди)

	Рашад Рушди. ЭМЭГТЭЙЧҮҮДИЙН ХЭСЭГТ (Орчуулсан Н. Ханой)

	Юсуф Ас Сибай. СЭТГЭЛД ТУССАН ГЭГЭЭ (Орчуулсан Н. Банди)

	Абдар-Рахман аль-Хамиси. НАИМА, ГАСЛАН ЗОВЛОН МИНЬ (Орчуулсан Б. Хүрэлбат)

	Мухаммед Абдель Халим Абдалла. ЗАЛУУ ЭЗЭГТЭЙ (Орчуулсан Н. Банди)

	Яхья Ат-Тахир Абдулла. АМТАТ ЖҮРЖИЙН ГУРВАН ТОМ МОД (Орчуулсан Н. Банди)

	Юсуф Аш-Шаруни. ШАРБАТ (Орчуулсан Н. Банди)

	Мухаммед Саид Аль Арьян. АЛЖИР НУТГИЙН ХҮҮ (Орчуулсан Б. Батсайхан)

	 

	 

	ЙЕМЕН

	Майфа Абдур Рахман. ЭЦЭС ТӨГСГӨЛГҮЙ ЗАМ (Орчуулсан Э. Бүрэнхүү)

	 

	 

	ИОРДАН

	Иса ан-Наури. СОХОР НАЙРАГЧ (Орчуулсан Б. Хүрэлбат)

	 

	 

	ИРАК

	Мустафа Салих Карим. БИ ХЭДИЙГ ТӨЛӨХ ВЭ? (Орчуулсан Ч. Хүлэг)

	Мухаррам Мухаммад Амин. АЗМР УУЛАНД ЗУГААЛСАН НЬ (Орчуулсан Ч. Хүлэг)

	Фазиль Низам ад-Дин. ХАЧИРТАЙ ТАЛХ (Орчуулсан Ч. Хүлэг)

	Ибрахим Ахмад. ХАЗЕ (Орчуулсан Ч. Хүлэг)

	Ихсан Мустафа. ТАЛИЙГААЧИЙН НАМАНЧЛАЛ (Орчуулсан Ч. Хүлэг)

	Салахаддин А. Ан-Нахи. УУЖИМ СЭТГЭЛТ МАДИ (Орчуулсан Н. Ханой)

	Эдмон Сабри. ТҮМЭН ГАМШИГ (Орчуулсан Б. Энэбиш)

	 

	 

	КУВЕЙТ

	Сурайя аль-Баксами. ХИЙ ҮЗЭГДЭЛ (Орчуулсан Б. Энэбиш)

	 

	 

	ЛИВАН

	Амин Рейхан. БЕЙРУТЭД ӨНГӨРӨӨСӨН ӨДӨР (Орчуулсан Э. Дондмаа)

	Жубран Халиль Жубран. БАН НУТГИЙН МАРТА (Орчуулсан Б. Энэбиш)

	Михаил Нуайме. ОЧИР АЛМААСАН ХУРИМ (Орчуулсан Э. Дондмаа)

	Сельма Саег. ХАЙФА ДИРАНИД ТОХИОЛДСОН ЯВДАЛ (Орчуулсан Б. Энэбиш)

	 

	 

	ЛИВИ

	Халифа ат Тикбали. ДҮҮ САУДТАЙ МИНЬ ТАНИЛЦ (Орчуулсан Э. Бүрэнхүү)

	 

	 

	МАРОККО

	Абу Бекр аль-Мутавани. ДАМЫН НАЙМААЧИН (Орчуулсан Э. Дондмаа)

	 

	 

	ПАЛЕСТИН

	Жихад Салих. ЭНЭ ДАЙНААС ХААШАА Ч ЗАЙЛАХГҮЙ (Орчуулсан Э. Бүрэнхүү)

	 

	 

	СИРИ 

	Адиль Абу Шанаб. ДАМАСКТ БОЛСОН ЯВДАЛ (Орчуулсан Э. Бүрэнхүү)

	Хашим Мина. ЭЦСИЙН ӨГҮҮЛЭЛ (Орчуулсан Б. Хүрэлбат)

	Касисм-аль-Калли. ЮСУФ АД ДАББАС (Орчуулсан Б. Хүрэлбат)

	Захария Тамир. ХАРХАН ҮСТ ФАТМАГИЙН ҮХЭЛ (Орчуулсан Н. Ханой)

	 

	 

	СУДАН

	Ат-Тайиб Салих. АТГА НАНЖИН ЧАВГА (Орчуулсан Н. Ханой)

	Абу Бекр Халед. ЖААЛХҮҮ (Орчуулсан Э. Дондмаа)

	 

	 

	ТУНИС

	Жавад Сайдави. НӨМРӨГ (Орчуулсан Э. Дондмаа)

	
“БАН НУТГИЙН МАРТА (арабын өгүүллэгүүд) номын Хэвлэн нийтлэлийн мэдээлэл

	БАН НУТГИЙН МАРТА

	(арабын өгүүллэгүүд)

	 

	Редактор Л. Баярмандах

	 

	УЛСЫН ХЭВЛЭЛИЙН ГАЗАР 

	Улаанбаатар

	1987

	 

	Эмхэ.

	Б. 25

	 

	Зураач Н. Амгаланбаатар

	Уран сайхны редактор Д. Сандагдорж

	Техник редактор Ц. Өнөр

	Хянагч Д. Банди, Ц. Оюун, Г. Нармандах

	 

	VII. 3

	283. 86

	 

	Өрөлтөд 1987—1—15

	Хэвлэлтэд 1987—3—15

	 

	Цаасны хэмжээ 84x108/32

	X. х. 7,25. 

	X. н. х. 2,18.

	Т. х. 10,17. 

	 

	Хэвлэсэн тоо 6000.

	 

	ХГ. № 209/85. 

	Зах. № 007,

	 

	Үнэ 5 төг. 30 мөн.

	 

	Улсын Хэвлэлийн Газар.

	Улаанбаатар, Элдэв-Очирын гудамж, 7.

	 

	УБТЗ-ын Хэвлэх үйлдвэр,

	Улаанбаатар—Наушкийн гудамж 2.

